section_heading: Razmnožavanje
paragraph_text: Škampi se razmnožavaju jednom godišnje, obično ljeti. Neposredno prije parenja se presvlače pa mužjak oplođuje ženku dok joj je oklop još mekan nakon presvlačenja. Nakon što su jaja oplođena, ženka ih nosi pričvršćena uz noge 8 do 9 mjeseci, a gotovo cijelo to vrijeme boravi u svojoj nastambi ili njenoj neposrednoj blizini. Tijekom inkubacije čak 32 do 51 posto jaja bude izgubljeno. Više je razloga za to: slaba pričvršćenost jaja uz noge, napad predatora, bolest i sl. Veće ženke iznesu više jaja do kraja inkubacije koja obično traje do proljeća iduće godine. Ličinke se legu od travnja do lipnja kad ženke počinju izlaziti iz skloništa. Ličinke se najčešće zadržavaju u blizini roditelja.